DECIZIA COMISIEI
din 15 mai 2007
de modificare a Deciziei 2006/609/CE de stabilire a unei repartizări orientative, pe stat membru, a creditelor de angajament în temeiul obiectivului „cooperare teritorială europeană” pentru perioada 2007-2013 cu privire la Republica Bulgaria și România
[notificată cu numărul C(2007) 2047]
(2007/349/CE)
COMISIA COMUNITĂȚILOR EUROPENE,
având în vedere de Tratatul de instituire a Comunității Europene,
având în vedere Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de Coeziune și de abrogare a Regulamentului (CE) nr. 1260/1999 (1), în special articolul 18 alineatul (2),
întrucât:
(1)
Prin Decizia 2006/609/CE (2), Comisia a stabilit o repartizare orientativă, pe stat membru, a creditelor de angajament în temeiul obiectivului „cooperare teritorială europeană” pentru perioada 2007-2013.
(2)
În urma aderării Republicii Bulgariei și a României trebuie stabilită pentru aceste state membre repartizarea orientativă a creditelor de angajament pentru regiunile eligibile să beneficieze de fondurile structurale în temeiul obiectivului „cooperare teritorială europeană”.
(3)
Prin urmare, Decizia 2006/609/CE trebuie modificată în consecință.
(4)
Din motive de claritate și certitudine juridică, prezenta decizie se aplică de la data aderării Republicii Bulgariei și a României,
ADOPTĂ PREZENTA DECIZIE:
Articolul 1
Anexa la Decizia 2006/609/CE se înlocuiește cu anexa la prezenta decizie.
Articolul 2
Prezenta decizie se aplică de la 1 ianuarie 2007.
Articolul 3
Prezenta decizie se adresează statelor membre.
Adoptată la Bruxelles, 15 mai 2007.